Keywords

Summary



Keywords

1. Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke, ki jih sestavljajo izključno znaki ali podatki, ki označujejo lastnosti proizvoda – Pojem

(Uredba Sveta št. 207/2009, člen 7(1)(c))

2. Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke, ki jih sestavljajo izključno znaki ali podatki, ki označujejo lastnosti proizvoda – Cilj – Zahteva po razpoložljivosti

(Uredba Sveta št. 207/2009, člen 7(1)(c))

3. Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke, ki jih sestavljajo izključno znaki ali podatki, ki označujejo lastnosti proizvoda – Besedna znamka GRAPHENE

(Uredba Sveta št. 207/2009, člen 7(1)(c))

4. Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Ločen preizkus razlogov za zavrnitev vseh proizvodov in storitev, na katere se nanaša zahteva za registracijo – Obveznost obrazložitve zavrnitve registracije – Obseg

(Uredba Sveta št. 207/2009, člena 7(1) in 75)

5. Znamka Skupnosti – Odločba Urada – Načelo enakega obravnavanja – Načelo dobrega upravljanja – Prejšnja praksa odločanja Urada

(Uredba Sveta št. 207/2009)

Summary

1. Znaki in podatki iz člena 7(1)(c) Uredbe št. 207/2009 o blagovni znamki Skupnosti so tisti, ki pri običajni rabi z vidika upoštevne javnosti lahko označujejo proizvode ali storitve, za katere se zahteva registracija, bodisi neposredno bodisi z navedbo ene od njihovih bistvenih lastnosti. Iz tega izhaja, da mora imeti znak za to, da se zanj uporablja prepoved iz te določbe, dovolj neposredno in konkretno zvezo z zadevnimi proizvodi ali s storitvami, tako da zadevni javnosti omogoča, da nemudoma in brez pomisleka prepozna opis zadevnih proizvodov ali storitev ali ene od njihovih lastnosti.

Za to, da bi Urad za usklajevanje na notranjem trgu (znamke in modeli) lahko zavrnil registracijo iz razloga, določenega v členu 7(1)(c) Uredbe št. 207/2009, ni nujno, da se znaki ali podatki, iz katerih je sestavljena znamka, dejansko uporabijo ob zahtevi za registracijo za opis blaga ali storitev, kot so te, za katere je vložena prijava, ali lastnosti tega blaga ali teh storitev. Dovolj je, kot je navedeno že v samem besedilu te določbe, da se ti znaki in ti podatki lahko uporabljajo v te namene. Z uporabo navedene določbe je treba zavrniti registracijo besednega znaka, če najmanj eden izmed mogočih pomenov označuje lastnost zadevnih blaga ali storitev. Poleg tega ni odločilno, ali so te lastnosti proizvodov ali storitev, ki jih je mogoče opisati, v poslovnem načrtu bistvenega ali stranskega pomena.

Dejstvo, da prijavljena znamka opisuje lastnost, ki v sedanjem tehnološkem razvoju ne obstaja, ne izključuje tega, da bi jo upoštevna javnost lahko zaznavala kot opisno. Za utemeljitev zavrnitve prijavljene znamke v obravnavani zadevi zadostuje, da jo upoštevna javnost zaznava tako, da jo je mogoče uporabiti za označevanje obstoječe ali možne lastnosti zadevnih proizvodov, čeprav v sedanjem tehnološkem razvoju ne obstajajo. To možnost je treba v skladu s sodno prakso, presojati glede na zaznavanje upoštevne javnosti in ne glede na ugotovitve znanstvenih strokovnjakov.

(Glej točke 16 in od 20 do 22.)

2. Glej besedilo odločbe.

(Glej točko 18.)

3. Besedni znak GRAPHENE, za katerega se zahteva registracija, za „strelno orožje, strelivo in projektile; eksplozivo, pirotehnične proizvode za ognjemete“, „tekstilne niti“ in „oblačila, obutev, pokrivala“ iz razredov 13, 23 in 25 v smislu Nicejskega aranžmaja z vidika upoštevne javnosti, ki jo sestavljajo tako širša javnost kot specializirana strokovna javnost, opisuje proizvode, na katere se nanaša zahteva za registracijo znamke Skupnosti v smislu člena 7(1)(c) Uredbe št. 207/2009 o blagovni znamki Skupnosti. Obstaja namreč dovolj neposredna in konkretna zveza med prijavljeno znamko in proizvodi, navedenimi v zahtevi za registracijo, da navedeni javnosti omogoča, da nemudoma in brez pomisleka prepozna opis obstoječe ali možne lastnosti navedenih proizvodov, in sicer uporabo grafena v njihovi sestavi.

(Glej točke 19, 23 in 24.)

4. Glej besedilo odločbe.

(Glej točko 26.)

5. Glej besedilo odločbe.

(Glej točki 35 in 36.)